Ο **Αμπντούλ Γκάντι Τζ.** (αγγλικά: *Abdul Gaddy Jr.*, γενν. στις 26 Ιανουαρίου 1992) είναι Αμερικανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ για το Περιστέρι.

Κολεγιακή σταδιοδρομία
----------------------

Ο Γκάντι κατατάχθηκε στο Νο 2 των πόιντ γκαρντ στην φουρνιά του από το ESPN, πίσω από τον Τζον Γουόλ και αγωνίστηκε στο McDonald's All-American το 2009. Η κολεγιακή του σταδιοδρομία ξεκίνησε ράθυμα ως εφεδρικός των Βένοϊ Όβερτον και Αζάια Τόμας. Ως δευτεροετής φοιτητής, μετακόμισε στην αρχική σύνθεση και είχε κατά μέσο όρο 8,5 πόντους και 3,8 ασίστ, προτού ένας τραυματισμός τον Ιανουάριο του 2011 του τελειώσει τη σεζόν. Ο Γκάντι βελτίωσε τα νούμερα του σε 8,1 πόντους και 5,2 ασίστ ως τριτοετής. Οδήγησε τους Χάσκις σε δύο συμμετοχές στο τουρνουά NCAA. Ως τελειόφοιτος, είχε μέσο όρο 11 πόντους και 3 ριμπάουντ ανά αγώνα.

Επαγγελματική σταδιοδρομία
--------------------------

Αφού δεν επιλέχθηκε στο ΝΒΑ Ντραφτ του 2013, ο Γκάντι εντάχθηκε στους Σάρλοτ Μπόμπκατς για το NBA Σάμερ Λιγκ 2013. Στις 23 Σεπτεμβρίου 2013, υπέγραψε με τους Μπόμπκατς, αλλά αργότερα αποδεσμεύτηκε στις 10 Οκτωβρίου. Την 1η Νοεμβρίου 2013, επελέγη από την Άιοβα Ένερτζι στο δεύτερο γύρο του NBA Development League Draft 2013. Στη συνέχεια, τα δικαιώματά του ανταλλάχθηκαν στους Σάντα Κρουζ Ουόριορς στις 5 Νοεμβρίου και στη συνέχεια στους Μέιν Ρεντ Κλος στις 6 Νοεμβρίου. Σε 46 αγώνες για τους Κλος τη σεζόν 2013–14, είχε μέσο όρο 9,0 πόντους, 5,0 ασίστ και 3,2 ριμπάουντ ανά αγώνα, με 42% στα τρίποντα. Έκανε το τέταρτο τριπλ νταμπλ στην ιστορία των Ρεντ Κλος στις 2 Μαρτίου, όταν κατέγραψε 23 πόντους, 11 ασίστ και 10 ριμπάουντ εναντίον του Όστιν Τόρος.

Ο Γκάντι εντάχθηκε στους Νιου Ορλίνς Πέλικανς για το NBA Σάμερ Λιγκ 2014, όπου είχε κατά μέσο όρο 5,2 πόντους και 3,2 ασίστ σε πέντε αγώνες. Στις 30 Ιουλίου 2014, υπέγραψε με την ιταλική Βίρτους Μπολόνια για τη σεζόν 2014–15. Σε 33 αγώνες για τη Βίρτους, είχε μέσο όρο 7,3 πόντους, 3,0 ριμπάουντ και 3,7 ασίστ ανά αγώνα. Στις 26 Μαΐου 2015, υπέγραψε διετή επέκταση συμβολαίου με το σύλλογο. 

Μετά τη σεζόν 2016–17, όπου κέρδισε το πρωτάθλημα Λετονίας και έφτασε στα πλέι οφ της VTB Λίγκας με τη ΜΚ ΒΕΦ Ρίγκα, ο Γκάντι υπέγραψε με τη γερμανική σ.Όλιβερ Βίρτσμπουργκ. Είχε κατά μέσο όρο 8,1 πόντους, 4,6 ασίστ, 2,5 ριμπάουντ και 0,92 κλεψίματα ανά αγώνα, με 48,1% στα δίποντα. Στις 23 Σεπτεμβρίου 2018, ο Γκάντι υπέγραψε με την Οκλαχόμα Σίτι Θάντερ. Αφού έπαιξε σε τέσσερις αγώνες προετοιμασίας, ο Γκάντι αποδεσμεύτηκε στις 12 Οκτωβρίου. Προστέθηκε στο ρόστερ της Οκλαχόμα Σίτι Μπλου στις 23 Οκτωβρίου 2018. Στις 23 Ιανουαρίου 2020, κατέγραψε 12 πόντους, 20 ασίστ (ρεκόρ σεζόν της G Leage) και 7 ριμπάουντ στην ήττα με 144-140 από τους Τέξας Λέτζεντς. Έχασε τρεις αγώνες τον Φεβρουάριο και τον Μάρτιο του 2020 λόγω τραυματισμού στο κάτω μέρος του σώματος. Ο Γκάντι είχε κατά μέσο όρο 12,4 πόντους, 9,0 ασίστ και 3,3 ριμπάουντ ανά αγώνα κατά τη διάρκεια της σεζόν 2019-20.

Την 1η Ιουλίου 2020, ο Γκάντι υπέγραψε με το Περιστέρι.

Εθνική ομάδα
------------

Το 2010, ο Γκάντι ήταν μέλος της Εθνικής ΗΠΑ U18 στο τουρνουά FIBA Americas U18. Είχε υποστηρικτικό ρόλο πίσω από τον Κάιρι Ίρβινγκ. Σε πέντε αγώνες, ο Γκάντι είχε μέσο όρο 5,0 πόντους και 2,8 ασίστ σε 13,4 λεπτά ανά αγώνα.

Παραπομπές
----------

1. ↑  web.legabasket.it/player/GAD-ABD-92/.
2. ↑  Ανακτήθηκε στις 4  Μαρτίου 2021.
3. ↑  *College Basketball at Sports-Reference.com*. Ανακτήθηκε στις 28  Ιουλίου 2020.
4. ↑  Ντόστερ, Ρομπ (18 Νοεμβρίου 2012). «Abdul Gaddy is the key to Washington’s season». *NBC Sports*.. Ανακτήθηκε στις 11 Ιουνίου 2015.
5. ↑  Λούις, Τιμ (27 Φεβρουαρίου 2013). «Gaddy looks for strong finish to up-and-down career at UW». *Komo News*. Αρχειοθετήθηκε από το πρωτότυπο στις 2015-07-21.. Ανακτήθηκε στις 11 Ιουνίου 2015.
6. ↑  Haywood Injury Update
7. ↑  «Three Red Claws Players Invited to Fifth Annual NBA D-League Elite Mini Camp». *NBA D-League*. 8 Μαΐου 2014. Αρχειοθετήθηκε από το πρωτότυπο στις 18 Μαΐου 2015.. Ανακτήθηκε στις 11 Ιουνίου 2015.
8. ↑  Virtus Bologna lands Abdul Gaddy
9. ↑  «Granarolo Bologna officially extends the deal with Abdul Gaddy». *Sportando.com*. 26 Μαΐου 2015. Ανακτήθηκε στις 11 Ιουνίου 2015.
10. ↑  «Abdul Gaddy ist der sechste Neuzugang». *σ.Όλιβερ Βίρτσμπουργκ* (στα Γερμανικά). 30 Ιουνίου 2017. Αρχειοθετήθηκε από το πρωτότυπο στις 25 Σεπτεμβρίου 2018. Ανακτήθηκε στις 1 Ιουλίου 2017.
11. ↑  «Thunder Adds Alford, Gaddy, McDaniels and Solomon to Training Camp Roster». *NBA.com*. 23 Σεπτεμβρίου 2018. Ανακτήθηκε στις 24 Σεπτεμβρίου 2018.
12. ↑  «Thunder Waives Four». *NBA.com*. 12 Οκτωβρίου 2018. Ανακτήθηκε στις 12 Οκτωβρίου 2018.
13. ↑  «Oklahoma City Blue Announces Training Camp Roster». *NBA.com*. 23 Οκτωβρίου 2018. Αρχειοθετήθηκε από το πρωτότυπο στις 5 Ιουλίου 2020. Ανακτήθηκε στις 3 Νοεμβρίου 2018.
14. ↑  Τζι, Έρικ (23 Ιανουαρίου 2020). «Abdul Gaddy has 20 Assist for Blue in Loss to Texas Legends». *Sports Illustrated*.. Ανακτήθηκε στις 13 Ιουνίου 2020.
15. ↑  «Abdul Gaddy: Returns to action». *CBS Sports*. 7 Μαρτίου 2020.. Ανακτήθηκε στις 13 Ιουνίου 2020.
16. ↑  Μαμμίδης, Κρις (1 Ιουλίου 2020). «Peristeri GS Athens sign Abdul Gaddy -». *Eurobasket*. Ανακτήθηκε στις 1 Ιουλίου 2020.
17. ↑  «Περιστέρι: Ανακοίνωσε τον Αμπντούλ Γκάντι – Ανανέωσε με Χρήστο Σαλούστρο». *www.eurohoops.net*. 1 Ιουλίου 2020.
18. ↑  Γουίν, Λουκ (9 Ιουλίου 2010). «After difficult debut, Washington's Gaddy looks to regain his swagger». *Sports Illustrated*.. Ανακτήθηκε στις 11 Ιουνίου 2015.

Εξωτερικοί σύνδεσμοι
--------------------

* Προφίλ στο Sports-Reference.com
* Βιογραφικό στους Ουάσινγκτον Χάσκις